google/wiki40b huggingface dataset:
Young Buck

David Darnell Brown (født 15. mars 1981 i Nashville i Tennessee) er en amerikansk rapper. Han er medlem i den suksessrike rap-gruppa G-Unit.

Biografi

David begynte å rappe som 12-åring. Som 14-åring begynte han å lage plater i studio. Selv om han var i studio og lagde plater, var han også godt kjent på gaten fordi han solgte narkotika rundt i nabolaget. Navnet Young Buck var et navn som David fikk av de eldre som solgte narkotika. De kalte han Young Buck fordi han tjente så mange penger selv når han var så ung.
Young Buck ble medlem av G-Unit da han var på turne med Cash Money, og 50 Cent hørte han rappe. Buck skaffet seg for alvor et navn da han var med på debutskiva til gruppa, kalt Beg for Mercy. Senere kom også soloalbumene Straight Outta Ca$hville(1,000,000+ solgte skiver) og Buck the World (500,000+ solgte skiver).I april 2008, gav 50 Cent Young Buck sparken fra G-Unit, men han er enda signert på G-Unit Records som soloartist. Young Buck har senere uttalt seg negativt om 50 Cent, blant annet i låten "The Taped Conversation".
Bowling under Sentralamerikanske og karibiske leker 1950

Bowling under Sentralamerikanske og karibiske leker 1950. Bowling var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var første gangen som bowling var med i de sentralamerikanske og karibiske leker. Det var fire øvelser, kun for menn.
Jane's All the World's Aircraft

Jane's All the World's Aircaft er en årlig publikasjon grunnlagt av Fred T. Jane i 1909. Den utgis av Jane's Information Group.
2009 var det 100 år siden Jane's All the World's Aircraft ble utgitt første gang mens 2013-utgaven  markerte 100-utgaven - ulikheten skyldes at utgivelsen ble forstyrret under de to verdenskrigene.
Lofoten kulturhus

Lofoten kulturhus ligger i Svolvær i Vågan i Nordland fylke.
Lofoten kulturhus offisielt åpnet av daværende kulturminister Trond Giske 9. mai 2009.
Kulturhusets hovedsal «Storemolla» med navn etter øya Stormolla, har 671 sitteplasser, men kan også innredes til kongressal, bankettsal eller konsertarena med 1 000 ståplasser.
I tillegg har kulturhuset en blackbox («Lillemolla» etter øya Litlmolla), en foajé som kan brukes til visninger. Kulturhusets administrasjon ligger i samme byget i 2.et.
Rødfjesuakari

Utbredelse

Rødfjesuakari lever i Brasil og Peru. Den foretrekker skoger som delvis står under vann langs små elver, innsjøer og sumper, framfor skoger som ligger ved store elver.
Arten er et flokkdyr. Om dagen drar store flokker av begge kjønn, vanligvis på 10-20 individer, men noen ganger opptil 100, for å lete etter frø, frukt, blomster eller små dyr. Flokken blander seg noen ganger med liknende primater, som ekornaper for å finne mat.
Spanair Flight 5022

Etterspill

På grunnlag av den foreløpige konklusjonen fra den spanske havarikommisjonen tok spanske rettsinstanser ut siktelse den 15. oktober mot Spanairs sikkerhetsjef og to mekanikere, De tre ble siktet for uaktsomt drap og alvorlig legemsbeskadigelse.
Og mannen ville fra nissen flytte

«Og mannen ville fra nissen flytte» er en barneregle, av ukjent opprinnelse. Hver gård hadde sin egen nisse. Hvis han ble stelt godt med, gikk det bra for folkene på gården. Men han kunne også være en egensindig stabeis, som det ikke var godt å komme ut for. Over hele Europa finnes fortellinger om mannen som prøvde å flytte fra nissen, men han fulgte med på lasset.

Teksten

1.Og mannen ville fra nissen flytte

men reisen ble ham til ingen nytte,

for høyt på vognlasset nissen lo:

Jeg tror vi flytter i dag, vi to,

jeg tror vi flytter i dag, vi to.
Max Hermansen

Biografi

Han var forlagssjef i Sjømilitære Samfund forlag fra 2008. Fra 2009 ble han lærer (lektor) i transport og logistikk ved Sogn videregående skole. Våren 2016 sa han opp sin stilling som lærer etter avtale med Utdanningsetaten i Oslo.
Hermansen ble i 2010 erkjent inhabil som meddommer i en sak som gikk for Oslo tingrett etter å ha etterlyst en passende straff for de siktede på sin Facebook-profil. Rettssaken måtte derfor settes opp på nytt.

Politisk aktivisme

12. januar 2015 gikk Hermansen i front for en marsj mot muslimsk innvandring og påvirkning av islam, inspirert av den tyske bevegelsen PEGIDA, Patriotische Europäer gegen die Islamisierung des Abendlandes («Patriotiske européere mot islamisering av Aftenlandet [Vesten]»). Tilstellingen fikk mye medieoppmerksomhet der Hermansens ytringer ble referert. I januar 2015 fikk han beskjed av arbeidsgiver at han ikke var ønsket i deltidsjobben som lærer ved Opplæringskontoret for service og samferdsel i Oslo på grunn av Hermansen «uttalelser og syn på islam».
Pegida Norge omtales som «islamfiendtlig» og «islamkritisk».
Hermansen har vært aktiv i Demokratene i Norge siden 2015 og er leder for fylkeslaget i Oslo.
Aidan Turner

Karriere

Aidan Turner fikk sitt gjennombrudd i Hobbiten: En uventet reise (2012), som dvergen Kíli, en rolle han gjentok i de to neste Hobbit-filmene. Han spilte også Luke Garroway i Harald Zwarts fantasyfilm The Mortal Instruments: City of Bones.
Turner har også hatt opptredener i TV-serier som Being Human og The Tudors. I 2015 kom en TV-serie ut som heter Poldark. Der spiller Aidan Turner hovedrollen Ross Poldark. Han har dessuten spilt rolle i en femepisoders serie om Prerafaelittene (Tittel: «Desperate Romantics»).
Aidan Turner har også deltatt på en del photoshoot.
Tore Reinertsen

Biografi

Tore Reinertsen ble født på Mosby i Kristiansand, men flyttet til Bellevue i 1944, hvor han vokste opp. Han tok realskoleeksamen i 1958 og begynte på handelsgym i 1959.
I ungdommen var Tore Reinertsen aktiv i friidrett, vektløfting, ski, svømming og gangsport. Han begynte tidlig å tegne og male.
I seks år, fra han var 21 år gammel, drev han en hattefabrikk i Kristiansand, og seinere drev han en arbeidshanskefabrikk i 23 år. Han gjorde det godt og kjøpte i 1969 en gård på Reme i Spangereid. Her drev han med garnfiske i 20 år, og mange av fortellingene hans er hentet fra Spangereid. Han har også hatt to gårder i Birkenes, hvor han drev med tømmerhogst. På gården i Birkenes bodde han alene fra 1992 til 1998, og det er fra de årene han skriver i boka «Alene på heia».
I april 2006 ble Tore Reinertsen rammet av hjerneslag.

Tegner og kunstmaler

Tore Reinertsen har hatt noen utstillinger av egne malerier i Grim kirke. Han har solgt en del bilder og kulltegninger, men ønsker nå å beholde resten selv. Han lager omslagstegning til flere av sine egne bøker.
Björnömalmen och Klacknäset

Björnömalmen och Klacknäset er et tettsted i Värmdö kommune på øyen Ingarö i Stockholms län i landskapet Uppland i Sverige. I 2010 hadde tettstedet 624 innbyggere.
Heaven (D mol-sang)

Om sangen

18. desember 2018 kunngjorde kringkasteren RTCG at «Heaven» var blant bidragene til sangkonkurransen Montevizija 2019, landets uttak til Eurovision Song Contest. Sangen var opprinnelig kalt «Ti», men fikk engelsk tekst og tittelen «Heaven» foran finalen lørdag 9. februar 2019.
Gruppen D mol, satt sammen for anledningen, fremførte sangen. I konkurransen vant gruppen superfinalen med 68 prosent av telefonstemmene, og «Heaven» ble dermed Montenegros bidrag i Eurovision Song Contest i Israel i mai.

Eurovision Song Contest

I januar 2019 ble Montenegro trukket til å delta i semifinale 1 av Eurovision Song Contest. Semifinalen ble holdt i Expo Tel Aviv i Israel tirsdag 14. mai, og Montenegro hadde startnummer 2. «Heaven» ble ikke blant de ti beste i sin semifinale, og kvalifiserte seg dermed ikke til finalen lørdag 18. mai.
Iron Maiden: Flight 666

Album

Flight 666 – The Original Soundtrack er et konsertalbum fra Iron Maiden, utgitt mai 2009. Albumet er CD-utgivelsen av lydsporet fra DVD-utgivelsens disk 2.
Frankston (Texas)

Frankston er en by i Anderson County i Texas i USA. Folketallet var på 1 229 ved folketellingen i 2010. Frankston ble oppkalt etter Frankie Miller, en ung kvinne som  donerte land for byens sentrale park.
En jernbanelinje trafikkert av Southern Pacific Railroad (opprinnelig anlagt og drevet av Texas & New Orleans Railroad) betjente Frankston fra 1902 til inn på 1980-tallet.
Arealvekt

Bruk

Betegnelsen brukes vanligvis i sammenhenger hvor massen til en flate varierer lite, men er av stor interesse. For eksempel mye brukt for å beskrive massen av pansermaterialer eller tykkelsen til papir.
One Detroit Center

Arkitektur

Bygningen ble tegnet av arkitektene John Burgee og Phillip Johnson, innflytelsesrike partnere i postmoderne arkitektur. Comerica Tower ble bygget mellom 1991 og 1993. For å skape en stilistisk lenke til fortiden, ble den tegnet i historisk stil, med flamsk-inspirerte spirer. Besøkende i Detroit blir ofte overrasket over bygningens unge alder. Bygningen huser flere selskaper og firmaer, blant annet noen av de største advokatfirmaene i Detroit, samt andre banker. Bygningen blir ikke flombelyst om natten, i motsetning til den lett identifiserbare Penobscot Building. Bygningen huser også en restaurant.
Et tvillingtårn kalt Two Detroit Center ble foreslått bygd rett øst for bygningen da planen om å bygge One Detroit Center (Comerica Tower) ble vedtatt, men et sviktende kontormarked skrinla planene, og Two Detroit Center ble skrinlagt for godt.
Korallbleking

Korallbleking er en situasjon der alger, som lever i symbiose med koraller, støtes ut, slik at korallene blir hvite. Korallene kan dø i prosessen, men det er ikke alltid tilfelle. Fenomenet kan oppstå som følge av endringer i havtemperatur, sollys og næringstilgang. Dersom algene ikke vokser tilbake etter korallbleking, ødelegges korallene og hele korallrev kan ødelegges.
Aviano Air Base

Aviano Air Base (IATA: AVB, ICAO: LIPA) er en flystasjon for det amerikanske flyvåpenet i Italia. Den ligger nordøst i landet rett under Alpene, ca. 32 kilometer nord for Pordenone i provinsen Pordenone. 
Basen ble opprettet for det italienske luftforsvaret i 1911, først for å trene piloter og bygge flydeler.  Under første verdenskrig ble det flydd kamptokter herfra.  I mellomkrigstiden ble basen igjen brukt til treningsformål.  Under andre verdenskrig fungerte Aviano som base både for Regia Aeronautica og Luftwaffe.  Basen ble erobret av britiske styrker, som brukte den fram til 1947.  Fra 1947 og fram til 1954 ble den brukt av Aeronautica Militare Italiana, og fra 1955 var den i bruk som Nato-base, under ledelse av USA.
A Game of Thrones

A Game of Thrones er første bok i fantasy-serien En sang om is og ild (engelsk originaltittel: A Song of Ice and Fire) av den amerikanske underholdningsforfatteren George R.R. Martin (født 1948). Boka ble opprinnelig utgitt i 1996. Handlinga foregår i en eventyrlig middelalderverden av rivaliserende herskere. Synsvinkelen i fortellinga varierer; i hvert kapittel blir historien fortalt gjennom én av skikkelsene i boka. På norsk er boken blitt delt i to: I vargens tid og Kampen om jerntronen, begge gitt ut av Vendetta Forlag i 2011.
Romantittelen har gitt navn til flere kommersielle sideprodukter til bokserien, deriblant et samlekortspill, brettspill og rollespill. Boka er dessuten dramatisert av det amerikanske fjernsynsselskapet HBO i den første sesongen av TV-serien Game of Thrones som hadde premiere i USA 17. april 2011.
Staver

Staver er cellene i øyet som oppfatter lys og mørke. Stavene er en av to typer reseptorer på netthinnen, og ser ut som små, kompliserte tårn. Stavene er lengre enn tappene og er flatere i enden. I selve synsgropen finnes ingen staver, men utenfor synsgropen finnes derimot flere staver enn tapper.
Stavene er aktive når det er svak belysning og gir oss mørkesynet. 
Netthinnen er dekket av omtrent 120 millioner staver og 6 millioner tapper.
Gunnar Wiig-Andersen

Andre verdenskrig

Wiig-Andersen vokste opp på Minde ved Bergen. Da Tyskland angrep Norge 9. april 1940 var Wiig-Andersen student ved Norges Handelshøyskole. Wiig-Andersen forlot Norge ombord på MK «Duen» 22. oktober 1941 og ankom Lerwick 25. oktober. Han gikk inn i de norske styrkene, først i Hæren, deretter i Norwegian Independent Company No. 1, senere kjent som Kompani Linge.
Wiig-Andersen gikk radioskole og fikk opplæring som telegrafist. I september 1943 ble han sendt til det okkuperte Norge sammen med Louis Pettersen. I Bergen etablerte de to radiostasjonen «Redwing», som var i drift til krigens slutt. Stasjonen holdt oppe kontakt mellom Milorg i Bergen og den allierte krigsledelsen i London. Stasjonen var også viktig som bindeledd til Saborg i Bergen og for avdelingen Bjørn West. Redwing kunne ha en trafikk på opptil 20 telegrammer daglig.
I statsråd 7. mars 1947 ble fenrik Wiig-Andersen hedret med Krigskorset med sverd «for fremragende innsats under utførelse av militære oppdrag.»

Etter krigen

Etter verdenskrigen etablerte Wiig-Andersen agenturforretning og var agent for kontormaskinfirmaet til Max Manus.
Wiig-Andersen var opptatt av krigsveteranenes kår og tok initiativ til stiftelsen av Aktive krigsdeltakeres forening.
Han spilte en sentral rolle i utbyggingen av ungdomsherberger i Norge. Wiig-Andersen var aktiv i organisasjonen Norske ungdomsherberger, som senere ble til Norske vandrerhjem. Han deltok i planlegging av bygging av nye ungdomsherberger og arrangerte ungdomsreiser til Storbritannia. Wiig-Andersen ble i 1960 tildelt Norske ungdomsherbergers hederstegn og var æresmedlem i organisasjonen.
Anne-Marie Ørbeck

Familie

Hun var søster av fiolinisten Gunnar Ørbeck.

Studier

Hun studerte i hjembyen hos Agnes Nilsen og Gustav Fr. Lange, før hun i 1930 tok opphold i Berlin og studerte videre hos Sandra Droucker, Mark Lothar og Paul Höffel.

Kunstnerisk virke

Hun hadde sin debutkonsert med Oslo Filharmoniske Orkester i 1933.
Etter å ha flyttet til Bergen med ektemannen Helge Smitt, komponerte hun meget i klassisk romantisk stil. I alt komponerte hun over tretti romanser. Flere komposisjoner er å finne på plateutgivelser med blant annet Royal Philharmonic Orchestra (symfonien på selskapet Aurora) og bergenske BIT20. På 50-tallet hadde Ørbeck flere studieopphold i Paris for å lære av Nadia Boulanger, Hans Jelinek (tolvtoneteknikk) og Darius Milhaud.
Til tross for sine studier i tolvtoneteknikk hos Jelinek, og et åpent sinn for musikalske strømninger i samtiden, var Anne-Marie Ørbecks komposisjoner alltid tonale. Sentralt i Anne Marie Ørbecks produksjon står romansen. Hennes sangsyklus Vonir i blømetid ble premiert i Norsk Komponistforenings komposisjonskonkurranse i 1942. Ørbeck har også skrevet to sanger for orkester, diverse korverk og salmemelodier. Hun har også en stor produksjon for klaver, hvorav spesielt kan nevnes en Sonatine i tre satser og 5 kadenser til klaverkonserter av Haydn og Mozart, hvor hun avslører en klar sans for den klassiske stil. Ørbeck har også komponert en del andre kammermusikalske verker.
Best kjent er Ørbeck imidlertid for sine orkesterverker. Hennes Concertino for klaver og orkester ble urfremført i Berlin i 1938 med Herman Stange som dirigent og med komponisten som solist. Hennes Symfoni som ble komponert under krigen ble urfremført av Musikselskabet «Harmoniens» Orkester i Bergen i 1954 med Carl von Garaguly som dirigent. Både dette verket og Pastorale og Allegro for fløyte og strykere er blant hennes mest spilte.
Fylkesvei 3008

Fylkesvei 3008 går mellom Nansetgata/Torget og Storgata i Larvik. Veien er 410 meter lang.
Frem til 2019 hadde veien betegnelsen  Fylkesvei 115.
Echo Park (Colorado)

Echo Park er et elveleie omgitt av canyonvegger langs Green River, rett nedenfor dens elvemøte med Yampa River og overfor den dramatiske sørlige del av Steamboat Rock i Dinosaur National Monument. Den ble først kartlagt og navngitt av Powell Geographic Expedition i 1869. Et planlagtr oppdemningsprosjekt her ble til en landsomfattende naturvernskontrovers tidlig på 1950-tallet. The Sierra Club og andre naturvernsgrupper bidsto til å få i stand et kompromiss i den amerikanske kongressen som eliminerte Echo Park Dam fra Colorado River Storage Project-loven av 1956.
Paracuris

Utseende

En nokså liten, fargerik, metallisk glinsende praktbille, noskå variabel i fargen med noe kjønnsforskjeller. Arten kjennes særlig på at dekkvingene er forkortede og bare dekker omtrent to tredjedeler av bakkroppen. Pornotum er rundet, tett punktert, noe bredere enn dekkvingene, som er avrundet i spissen og nokså smale, mer eller mindre gulbrune.

Utbredelse

Arten lever i Chile.
Hasselslekten

Anvendelse

De tynne seige kvisten fra hassel er brukt til flettverk og tønnebånd. Veden brukes også til trekull, som blir av svært god kvalitet.
Nøttene inneholder ca. 60 % olje, 20 % proteiner og en del C-vitaminer. De er blitt brukt både som menneske- og dyreføde, og som råstoff for både såpe- og parfymeproduksjon.

Tradisjon

Hasselen har tidligere hatt betydning som «varseltre»; mange nøtter betød en våt høst og kald vinter, mens få nøtter spådde en tørr høst og mild vinter.
Wartburg (bilmerke)

Wartburg var et bilmerke fra Øst-Tyskland. Navnet Wartburg kommer fra slottet Wartburg på en av åsene utenfor byen Eisenach, hvor bilene ble produsert.
Navnet har røtter tilbake til 1898, da en bil produsert av Automobilwerk Eisenach fikk navnet Wartburg. Navnet ble droppet i 1904 da selskapet skiftet eiere, men dukket opp igjen på 1930-tallet, på en lisensbygget versjon av Austin Seven.
I 1956 ble navnet igjen tatt frem av VEB Automobilwerk Eisenach, og gitt til en oppdatert versjon av deres Industrieverband Fahrzeugbau F9-modell, som hadde vært i produksjon siden 1950. Den nye bilen hadde en kraftigere utgave av den tresylindrete totaktsmotoren, forhjulsdrift og et helt nytt karosseri. Eksport til Vest-Tyskland startet i 1958, og tidlig på 1960-tallet ble bilen eksportert til hele verden. 311-modellen ble produsert i en rekke varianter, blant annet pickup, stasjonsvogn og toseters roadster. I 1962 ble sylindervolumet økt til 992 ccm, og et helt nytt karosseri ble presentert i 1966, samtidig som girkassen fikk synkronisering på alle gir. Den nye modellen, 353, var i produksjon i flere tiår med kun mindre oppdateringer underveis. Totaktsmotoren ble erstattet av en 1300 ccm firetaktsmotor fra Volkswagen i 1988, men bortsett fra denne oppdateringen forble bilen den samme, og til slutt fikk den siste spiker i kista var produksjonskostnadene, som lå på hele 20 000 tyske mark. Fabrikken ble overtatt av Opel i 1991.
The Beatles: Eight Days a Week

Utgivelse

Filmen hadde kinopremière i Storbritannia 15. september 2016 og i Norge 22. september. Konsertalbumet The Beatles at the Hollywood Bowl ble utgitt på nytt i forbindelse med filmutgivelsen.

Mottakelse

Dokumentarfilmen fikk god kritikk og har per september 2016 fått 96 % på kritikersiden Rotten Tomatoes.
Birger Vestmo fra Filmpolitiet var også fornøyd og skrev: «The Beatles: Eight Days a Week – The Touring Years setter bandets fremgang inn i en større kontekst, både politisk og kulturelt, som er med på å forklare hvorfor fire unge menn fra Liverpool kunne bergta en hel verden med sin musikk. Den gir også et klart svar på spørsmålet mange har stilt seg: Hvorfor sluttet The Beatles å spille konserter? Det er ikke vanskelig å forstå hvorfor når man ser filmen. Konsertene og avstanden til publikum øker stadig i omfang mens fokuset på musikken nærmest forsvinner.»
Filmen ble nominert til en British Academy Film Award for beste dokumentarfilm.
Vannpolo under Asialekene 2014

Vannpolo under Asialekene 2014. Vannpolo var en av flere sporter under de 17. Asialekene i Incheon i Sør-Korea. Vannpoloturneringene, en for menn og en for damer, ble arrangert i perioden 20. september til 1. oktober 2014. Det var 7 herrelag med i alt 91 spillere og 6 damelag med 77 spillere som deltok i vannpoloturneringene.
Lindebergparken

Lindebergparken er en park i drabantbyen Lindeberg i Oslo, ferdig anlagt i 2017. 
Parken er ca. 10 dekar stor og ligger ved Lindebergåsen, Lindebergveien og Pilestien sydvest på Lindeberg.
Turveien gjennom parken har dels grusdekke, dels på en 60 meter lang bro langs den bratte siden av bekkedalen langs Lindebergbekken.  I parken er det et torg for opphold, akebakke, ballplass, treningsområde med klatrevegg, buldrevegg og slakk line, og om vinteren er det skøytebane. 
Parken var en del av Groruddalssatsingen og prosjektet Grønn tverrforbindelse i Groruddalen. Prosjektperioden var 2013 til 2017, byggherre var Bymiljøetaten og ansvarlig landskapsarkitekt Grindaker AS. Den ble åpnet 13. mai 2017.
Landhockey under Panamerikanske leker 2011

Landhockey under Panamerikanske leker 2011. Landhockey var med som en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det var åtte dame- og åtte herrelag som deltok, USA vant dameturneringen og Argentina vant turneringen for menn.
Aegopsis curvicornis

Utseende

En middelsstor (gjerne 20-30 millimeter), kraftig, svart, blank hornbille. Hannene har to horn i pannen og forkanten av pronotum er mer eller mindre trukket ut til en spiss eller et horn, disse trekkene mangler hos hunnene. Hos Aegopsis curvicornis er hornene vanligvis forholdsvis lange. Beina er kraftige, tilpasset graving, leggene med korte og butte tenner.

Levevis

Larvene lever i jorda, gjerne i savanneområder.

Utbredelse

Arten er utbredt fra Costa Rica i nord til Ecuador og Brasil i sør.
Samløp

Et samløp er i geografi et sted hvor to eller flere elver løper sammen. Det kan være hvor ei sideelv løper sammen med hovedelva i et vassdrag, eller hvor to tilløpselver møtes og danner en ny og større elv med et nytt navn. Samløp danner ofte knutepunkter for båttrafikken på elvene, og det har derfor vokst fram havnesteder der, som da også har blitt knutepunkt for landveis transport til og fra havnene. Mange større byer har begynt på denne måten.
Uttrykket samløp brukes også om steder hvor kanaler, isbreer, fjorder og sund møtes.
Wenrenhua

Wenrenhua (kinesisk: 文人画) eller Nanzhonghua (南宗画) er en kinesisk malerstil. Den ble benyttet av lærde amatørmalere, gjerne av embedsmenn som beskjeftiget seg med de fire kunster.
Den er en meget gammel kinesisk retning innen malerkunsten, men fant sin form mot slutten av Yuandynastiets tid (1280-1368), og sitt klassiske uttrykk med malere som embedsmannen Dong Qichang (1555-1636).
Stilen kalles også den sørlige skole (nanzhonghua), til forskjell fra den nordlige skole. Men dette er ikke egentlig geografiske karakteristikker; de er uttrykk som Dong Qichang utviklet og som har sin inspirasjon i Chan-buddhismen, som også har en nordlig og en sørlig skole - av religiøs karakter.
Den sørlige skole er strengt tatt også for meget av en paraplybetegnelse til å sier å kunne peke på en formell skoleretning. Men generelt kan man si at dens malere pleide å arbeide ensfarget med tusj, fokuserte på ekspressive penselstrøk og hadde en mer impresjonistisk tilnærming enn den nordlige skoles mer formelle innretning mot detaljer, farger og tradisjonelt bundne metoder.
Riviera kraftverk

Riviera kraftverk er et varmekraftverk i Palm Beach County i Florida, USA. Anlegget har en installert produksjonskapasitet på 621 MW, fordelt på 2 turbiner. Operatør er energiselskapet Florida Power & Light. 
Anlegget stod ferdig utbygd i 1963.Brenselkilden er fyringsolje.
1 times løp

1 times løp er en øvelse innen friidrett der utøveren forsøker å løpe så lang distanse som mulig på 1 time. Øvelsen er offisiell anerkjent av det internasjonale friidrettsforbundet, men arrangeres sjelden og ikke i forbindelse med offisielle mesterskap.
Øvelsen har lang historie med beskrivelser fra løp tilbake til slutten av 1600-tallet. Den første utøver som løp over 20 kilometer på en time var tsjekkeren Emil Zátopek, fra september 1951. I det samme løpet satte Zátopek også verdensrekord på 20 000 meter. Siden har det vært vanlig at mennenes verdensrekord har vært satt underveis i rekordløp på 1 times løp. Det samme gjelder de norske rekordene, sist satt av Sondre Nordstad Moen i september 2014.
Verdensrekorder på 1 time er per 2014 21 285 m, av Haile Gebrselassie fra 27. juni 2007 og kvinnenes rekord er 18 517 m, av Dire Tune fra 12. juni 2008.
Acidose

Symptomer

Som regel ligger alvorlig sykdom til grunn for denne komplikasjonen, og sykdomsbildet vil vanligvis være preget av hovedsykdommen. Milde acidoser trenger ikke gi symptomer i det hele tatt. Vage symptomer som kvalme og oppkast kan være tidlige tegn på en metabolsk acidose.